***DE MINIMIS* PAGALBOS TEIKIMO IR SKAIČIAVIMO (PASKIRSTYMO) TVARKOS APRAŠO RENGIMO REKOMENDACIJOS**

**I SKYRIUS**

**BENDROSIOS NUOSTATOS**

1. *De minimis* pagalbos teikimo ir skaičiavimo (paskirstymo) tvarkos aprašo rengimo rekomendacijose (toliau – Rekomendacijos) nustatomi *de minimis* pagalbos teikimo ir skaičiavimo (paskirstymo) tvarkos aprašo (toliau – Aprašas) institucijose, įstaigose, organizacijose (toliau – Institucija) struktūros, formos, turinio, derinimo ir tvirtinimo rekomendacinio pobūdžio reikalavimai.

2. Rekomendacijose įmonė yra suprantama kaip fizinis ar juridinis asmuo, kuris vykdo ūkinę veiklą.

3. Rekomendacijos yra taikomos paslaugoms, kurios yra laikomos *de minimis* pagalba pagal 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – Reglamentas).

**II SKYRIUS**

***De minimis* pagalbos teikimo ir skaičiavimo (paskirstymo) tvarkos aprašo struktūra ir turinys**

4. Aprašas rengiamas vadovaujantis Teisės aktų projektų rengimo rekomendacijomis, pavirtintomis Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 „Dėl Teisės aktų rengimo rekomendacijų patvirtinimo“ ir Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“.

5. Aprašą turi sudaryti šie skyriai:

5.1. „Bendrosios nuostatos“;

5.2. „*De minimis* pagalbos suteikimo tvarka ir duomenų pateikimas suteiktos valstybės pagalbos ir nereikšmingos (*de minimis*) valstybės pagalbos registrui“;

5.3. „*De minimis* pagalbos skaičiavimo metodika“;

5.4. „Baigiamosios nuostatos“.

6. Skyriuje „Bendrosios nuostatos“ nurodoma:

6.1. Institucija, kurioje bus taikomas *de minimis* pagalbos teikimo ir skaičiavimo (paskirstymo) tvarkos aprašas ir *de minimis* pagalbos teikimo ir skaičiavimo (paskirstymo) tvarkos aprašo taikymo sritis;

6.2. Institucijos teikiamų paslaugų atitiktis Reglamentui (teikiamos paslaugos turi būti *de minimis* pagalba);

6.3. *de minimis* pagalbos sumai taikomi apribojimai.

7. Skyriuje „*De minimis* pagalbos suteikimo tvarka ir duomenų pateikimas suteiktos valstybės pagalbos ir nereikšmingos (*de minimis*) valstybės pagalbos registrui“ nustatoma Institucijos taikoma *de minimis* pagalbos suteikimo tvarka ir duomenų pateikimo suteiktos valstybės pagalbos ir nereikšmingos (de minimis) valstybės pagalbos registrui veiksmai (toliau – Tvarka).

8. Tvarkoje turi būti nustatyti šie bendrieji reikalavimai:

8.1. Institucija prieš suteikdama *de minimi*s pagalbą patikrina įmonės teisę gauti bendrą vienai įmonei suteikiamą *de minimis* pagalbą. Institucija turi patikrinti visas su *de minimis* pagalbą gaunančia įmone susijusias įmones, nurodytas „Vienos įmonės“ deklaracijoje. Informaciją apie susijusias įmones rekomenduojama pateikti pagal Lietuvos Respublikos ūkio ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://www.ukmin.lt/web/lt/es\_parama/2014\_2020/kvietimai paskelbtą rekomenduojamą formą.

8.2. Institucija pagal pagalbą gaunančios įmonės „Vienos įmonės“ deklaracijoje pateiktą informaciją ir Suteiktos valstybės pagalbos ir nereikšmingos (*de minimis*) pagalbos registre (toliau – Registras), įsteigtame Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos registro įsteigimo, jo nuostatų patvirtinimo ir veiklos pradžios nustatymo“, pateiktą informaciją patikrina, ar teikiama pagalba neviršys leidžiamo *de minimis* pagalbos dydžio, kaip nustatyta Reglamento 3 straipsnyje.

8.3. Institucija, priėmusi sprendimą suteikti *de minimis* pagalbą, registruoja suteiktos *de minimis* pagalbos sumą Registre (gali būti įtraukiamos papildomos nuostatos, reglamentuojančios *de minimis* pagalbos registravimo tvarką Institucijoje).

8.4. Jei patikrinus Registrą paaiškėja, kad įmonei numatomos suteikti *de minimis* pagalbos suma ir įmonės jau gauta *de minimis* pagalbos suma viršija leistina maksimalų dydį, tuomet įmonei gali būti suteikiamos proporcingai mažesnės apimties paslaugos, neviršijančios leistino maksimalaus *de minimis* pagalbos sumos dydžio, arba įmonei nesutinkant su mažesne pagalbos apimtimi ar nesant galimybės pagalbos suteikti mažesne apimtimi, *de minimis* pagalba iš viso nėra teikiama (neteikiama net jos dalis iki nustatyto maksimalaus dydžio).

8.5. priėmus sprendimą suteikti *de minimis* pagalbą, Institucija apie tai informuoja *de minimis* pagalbą gaunančią įmonę.

9. Skyriuje „*De minimis* pagalbos skaičiavimo metodika“ turi būti nurodoma *de minimis* pagalbos dydžio skaičiavimo formulė, atsižvelgiant į Institucijos teikiamų paslaugų pobūdį ir apimtį (apskaičiuojant de minimis pagalbos dydį, visi skaičiai naudojami bruto, t. y. prieš mokesčių ar kitokių rinkliavų atskaitymą). Siūloma nustatyti valandinį teikiamų paslaugų (pvz., konsultavimo, mokymo ar kt.) paslaugų įkainį, kuris apimtų visas Institucijos sąnaudas, reikalingas vienai teikiamų paslaugų valandai suteikti. *De minimis* pagalbos dydis gali būti nustatomas kaip teikiamų paslaugų valandų ir valandinio įkainio sandauga. Teikiamų paslaugų valandos įkainis gali būti skirtingas, atsižvelgiant į įmonių, kurioms numatoma teikti paslaugą, specifiką, paslaugų poreikį ir pan.

10. Skyriuje „Baigiamosios nuostatos“ nustatoma duomenų apie suteiktą *de minimis* pagalbą saugojimo tvarka.

**III Skyrius**

***De minimis* pagalbos teikimo ir skaičiavimo (paskirstymo) tvarkos aprašo derinimas ir tvirtinimas**

11. Aprašas derinamas su Lietuvos Respublikos konkurencijos taryba Valstybės pagalbos priemonės ir nereikšmingos (*de minimis*) pagalbos priemonės ekspertizės atlikimo, išvadų ir rekomendacijų teikimo, pranešimų apie valstybės pagalbą ir kitos informacijos, susijusios su valstybės pagalba, pateikimo Europos Komisijai taisyklių, patvirtintų Lietuvos Respublikos Vyriausybės 2004 m. rugsėjo 6 d. nutarimu Nr. 1136, nustatyta tvarka.

12. Aprašą tvirtina Institucijos vadovas.

 \_\_\_\_\_\_\_\_\_\_\_\_\_\_

*De minimis* pagalbos teikimo ir skaičiavimo (paskirstymo) tvarkos aprašo rengimo rekomendacijų priedas

***de minimis* pagalbos teikimo ir skaičiavimo (paskirstymo) TVARKOS APRAŠo pavyzdys**

PATVIRTINTA

Institucijos direktoriaus

2016 m. d. įsakymu Nr.

***de minimis* pagalbos TEIKIMO ir skaičiavimo (paskirstymo) įmonėms**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. *De minimis* pagalbos teikimo ir skaičiavimo (paskirstymo) įmonėms tvarkos aprašas (toliau – Aprašas) nustato Institucijoje taikomą *de minimis* pagalbos teikimo ir apskaičiavimo (paskirstymo) įmonėms Institucijoje metodiką ir tvarką, kai Institucija įgyvendina 2014–2020 metų Europos Sąjungos fondų projektus.
2. Institucijos pagal Aprašą teikiamos paslaugos yra *de minimis* pagalba pagal 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1-8) (toliau – Komisijos reglamentas (ES) Nr. 1407/2013) ir yra suderinamos su bendrąja rinka.
3. Bendra *de minimis* pagalbos, suteiktos vienai įmonei per bet kuriuos trejus fiskalinius metus, suma turi neviršyti 200 000 eurų. Bendra *de minimis* pagalbos, suteiktos vienai kelių transporto sektoriaus įmonei per bet kuriuos trejus fiskalinius metus suma turi neviršyti 100 000 eurų. Laikotarpis nustatomas remiantis fiskaliniais metais, kuriuos naudoja įmonė.
4. Apraše vartojamos sąvokos atitinka teisės aktuose vartojamas sąvokas.

**II SKYRIUS**

***De minimis* pagalbos Suteikimo tvarka IR DUOMENŲ PATEIKIMAS SUTEIKTOS ir NEREIKŠMINGOS (*DE MINIMIS*) VALSTYBĖS PAGALBOS REGISTRUI**

1. Institucija, vadovaudamasi Suteiktos valstybės pagalbos ir nereikšmingos (*de minimis*) pagalbos registro nuostatuose, patvirtintuose Lietuvos Respublikos Vyriausybės 2005 m. sausio 19 d. nutarimo Nr. 35 „Dėl Suteiktos valstybės pagalbos ir nereikšmingos *(de minimis)* pagalbos registro nuostatų patvirtinimo“, nustatyta tvarka, prieš įmonei suteikdama *de minimis* pagalbą, patikrina jos teisę gauti *de minimis* pagalbą Suteiktos valstybės pagalbos ir nereikšmingos (*de minimis*) pagalbos registre (toliau – Registras) bei gauna įmonės užpildytą „Vienos įmonės“ deklaraciją, kurios forma yra parengta Lietuvos Respublikos ūkio ministerijos ir skelbiama interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://www.ukmin.lt/web/lt/es\_parama/2014\_2020/kvietimai.
2. Informacijos apie įmonėms ir su jomis susijusioms įmonėms jau suteiktą *de minimis* pagalbą patikrinimui, duomenų apie suteiktą *de minimis* pagalbą pateikimui Registrui bei kitų susijusių veiksmų atlikimui Institucijos direktoriaus įsakymu skiriamas(-i) atsakingas(-i) darbuotojas(-i) (toliau – Atsakingas darbuotojas).
3. Kiekvienas Institucijos darbuotojas, prieš teikdamas paslaugą įmonei:
	1. užklausia įmonės apie jos ir su juo susijusių įmonių, nurodytų pateiktoje „Vienos įmonės“ deklaracijoje, jau gautą ar numanomą gauti *de minimis* pagalbą per bent kuriuos trejus fiskalinius metus iki tos dienos, kai įgyja teisę gauti *de minimis* pagalbą;
	2. užklausia įmonės duomenų apie susijusias įmones, pateikiant „Vienos įmonės“ deklaraciją;
	3. paaiškina įmonei, kas yra *de minimis* pagalba ir koks yra jos maksimalus dydis;
	4. patikrina (jeigu turi tokią teisę) arba kreipiasi į Atsakingą darbuotoją, kad šis patikrintų informaciją Registre apie įmonei ir su ja susijusiomis įmonėmis, nurodytomis „Vienos įmonės“ deklaracijoje suteiktą pagalbą;
	5. rašytiniu susitarimu suderina su įmone, sutinkančia gauti *de minimis* pagalbą, teikiamų paslaugų apimtis, pobūdį ir *de minimis* pagalbos dydį (1 priedas) (toliau – Susitarimas).
4. Jei patikrinus Registrą paaiškėja, kad įmonei numatomos suteikti *de minimis* pagalbos suma ir įmonės kartu su susijusiomis įmonėmis, nurodytomis pateiktoje „Vienos įmonės“ deklaracijoje, jau gauta *de minimis* pagalbos suma viršija leistiną maksimalų dydį, tuomet įmonei gali būti suteikiamos proporcingai mažesnės apimties paslaugos, neviršijančios leistino maksimalaus *de minimis* pagalbos sumos dydžio, arba įmonei nesutinkant su mažesne pagalbos apimtimi ar nesant galimybės pagalbos suteikti mažesne apimtimi, *de minimis* pagalba iš viso nėra teikiama (neteikiama net jos dalis iki nustatyto maksimalaus dydžio).
5. Pasirašius Susitarimą, Atsakingas darbuotojas užtikrina, kad ne vėliau kaip per 3 (tris) darbo dienas informacija apie planuojamą suteikti nereikšmingos *(de minimis*) pagalbos sumą būtų rezervuojama Registre Suteiktos valstybės pagalbos ir nereikšmingos *(de minimis)* pagalbos duomenų tvarkymo taisyklių, patvirtintų Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos *(de minimis)* pagalbos duomenų tvarkymo taisyklių patvirtinimo“, nustatyta tvarka.
6. Suteikus *de minimis* pagalbą, *de minimis* pagalbą suteikęs Institucijos darbuotojas Susitarime padaro prierašą, kuriuo patvirtina, kad ją suteikė.
7. Vadovaujantis Susitarime įvardinta informacija Institucijos direktorius įsakymu patvirtina, kad įmonė (-ės) gavo Susitarime įtvirtinto dydžio *de minimis* pagalbą (2 priedas) (toliau – Įsakymas).
8. Atsakingas darbuotojas per 3 (tris) darbo dienas nuo Įsakymo pasirašymo suveda į Registrą duomenis apie suteiktą *de minimis* pagalbos sumą atitinkamai įmonei.

**III SKYRIUS**

***De minimis* pagalbos apskaičiavimo metodika**

1. *De minimis* pagalbos dydis apskaičiuojamas pagal *de minimis* pagalbos dydžio apskaičiavimo formulę, nurodytą Aprašo 14 punkte, atsižvelgiant į suteiktų paslaugų pobūdį ir apimtį.
2. *De minimis* pagalbos dydžio apskaičiavimo formulė:

De =  +  + .

1. *De minimis* pagalbos dydžio apskaičiavimo formulės parametrai:
	1. De – *de minimis* pagalbos dydis;
	2. Kval – planuojamas konsultacijų bei pasiruošimo konsultacijoms valandų skaičius;
	3. Kik – valandinis konsultacijas teikiančio asmens įkainis įskaitant darbdavio mokamus mokesčius;
	4. Kip – Institucijos pirktų išorės paslaugų ir (arba) prekių, susijusių su Institucijos įmonei teikiamomis paslaugomis, kainų suma;
	5. KI – išlaidos komandiruotėms, susijusiomis su Institucijos įmonei teikiamomis paslaugomis;
	6. X – paslaugą gavusių įmonių skaičius.
2. Skaičiuojant suteiktos *de minimis* pagalbos dydį *de minimis* pagalbos dydžio apskaičiavimo formulėje, įtvirtintoje Aprašo 14 punkte, naudojami tik tie parametrai, kurie aktualūs konkrečiu *de minimis* pagalbos suteikimo atveju.
3. Institucijos teikiamų paslaugų apimtys ir pobūdis su įmone suderinami individuliai.

**IV SKYRIUS**

**BAIGIAMOSIOS NUOSTATOS**

1. Duomenys apie suteiktą *de minimis* pagalbą saugomi teisės aktų nustatyta tvarka.

\_\_\_\_\_\_\_\_\_\_\_\_\_\_

SUDERINTA

Lietuvos Respublikos konkurencijos tarybos

2016 m. d. raštu Nr.

*De minimis* pagalbos teikimo ir skaičiavimo (paskirstymo) įmonėms tvarkos aprašo

1 priedas



[Viešinimo ženklas naudojamas tik tuomet, kai pagalba teikiama iš ES fondų investicijų lėšų]

Institucijai

**SUTIKIMAS DĖL *DE MINIMIS* PAGALBOS TEIKIMO**

[Data]

[Vieta]

[**Įmonės pavadinimas]**, kodas: [nurodyti], buveinės adresas: [nurodyti], atstovaujama [pareigos, vardas, pavardė], veikiančio(s) pagal atstovavimo pagrindas, (toliau – įmonė)

**sutinka:**

1. kad Institucija, [įgyvendindama projektą „projekto pavadinimas“ (projekto numeris Nr.),] teiktų įmonei [paslaugų pavadinimas] paslaugas laikotarpiu [nurodomas laikotarpis];
2. priimti Institucijos teikiamas konsultacines paslaugas kaip [nurodyti sumą] dydžio *de minimis* pagalbą;
3. kad Institucija apie suteiktą *de minimis* pagalbą teiktų duomenis Suteiktos valstybės pagalbos ir nereikšmingos (*de minimis*) pagalbos registrui ir VšĮ Lietuvos verslo ir paramos agentūrai.

 **pažymi:**

1. kad sąžiningai užpildė ir pateikė „Vienos įmonės“ deklaraciją pagal Lietuvos Respublikos ūkio ministerijos parengtą formą.
2. kad įmonės veikla nėra priskirtina 2013 m. gruodžio 8 d. Komisijos reglamento (ES) Nr. 1407/2013 „Dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai“ 1 straipsnio 1 dalyje įvardintoms sritims;
3. kad įmonės fiskaliniai metai sutampa su kalendoriniais metais.

[Įmonės pavadinimas]

[Pareigos, vardas pavardė] \_\_\_\_\_\_\_\_\_\_\_\_\_\_\_\_\_\_\_\_\_

 (parašas)

Patvirtinu, kad *de minimis* pagalba buvo suteikta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Institucijos darbuotojo pareigos, vardas, pavardė, parašas, data)

*De minimis* pagalbos teikimo ir skaičiavimo (paskirstymo) įmonėms tvarkos aprašo

2 priedas

****

**INSTITUCIJOS**

**DIREKTORIUS**

**ĮSAKYMAS**

**DĖL *DE MINIMIS* PAGALBOS SUTEIKIMO**

[data] Nr. 2V-

Vilnius

Vadovaudamasis *De minimis* pagalbos teikimo įmonėms tvarkos aprašo, patvirtinto [nurodomas įsakymas, kuriuo buvo patvirtintas aprašas] (toliau – Aprašas), 11 punktu:

1. Patvirtinu, kad *de minimis* pagalba įmonėms buvo suteikta pagal šio įsakymo priede pateiktą suvestinę.
2. Įpareigoju [darbuotojo pareigos, vardas, pavardė] Aprašo nustatyta tvarka pateikti duomenis apie suteiktą *de minimis* pagalbą Suteiktos valstybės pagalbos ir nereikšmingos (*de minimis*) pagalbos registrui.

Direktorius (parašas) [vardas, pavardė]

Parengė

[vardas, pavardė]

Institucijos direktoriaus

[data] įsakymo Nr.

priedas

**Įmonėms suteiktos *DE MINImiS* PAGALBOS suvestinė**

|  |  |  |  |
| --- | --- | --- | --- |
| **Eil. Nr.** | **Įmonės juridinio asmens kodas** | **Įmonės pavadinimas** | ***De minimis* pagalbos dydis (Eur)** |
| [Projekto, programos arba priemonės pavadinimas ir Nr.] |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| [Projekto, programos arba priemonės pavadinimas ir Nr.] |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*\_\_\_\_\_\_\_\_\_\_\_*